ผู้สื่อข่าวถามถึงแนวทางแก้ไขที่เหมาะสมนายบรรหาร กล่าวว่า ทางที่เหมาะสม รัฐบาลต้องคงเข้าไปดูแลในระยะแรก ส่วนเงินชดเชยให้พนักงานนั้น บริษัทเดิมต้องเป็นผู้ชดเชย รัฐบาลจะเข้าไปชดเชยไม่ได้ ส่วนเงินชดเชยที่จะให้ 2 เดือน เป็นเงิน 200 ล้านบาท รัฐบาลและกรรมการต้องเข้าไปดูเพียงแค่ชั่วคราว จากนั้นก็หาคนเข้าไปดำเนินการ โดยจะเป็นประมูล หรือให้ผลประโยชน์แก่รัฐบาล"หากรัฐเข้าไปทำ อุปกรณ์ เครื่องมือก็ยังเป็น อยู่ที่ตึกชินวัตร จะใช้ทั้งหมดที่มีอยู่ เฮลิคอปเตอร์ก็ต้องเช่า แล้วคิดหรือว่ามันจะไม่ขาดทุน จะทำให้รัฐหลีกเลี่ยงข้อครหาไปไม่พ้น โดยเฉพาะเรื่องการจัดสรรเวลา จะต้องมีการวิ่งเต้นกันอุตลุด ดังนั้นรัฐควรจะเข้าไปดูแลสักระยะหนึ่ง เพื่อประคอง ก่อนที่จะหาใครมารับผิดชอบ โดยอาจจะมีการประมูลใหม่แล้วจึงให้สิทธิประโยชน์แก่ทางราชการ ซึ่งมีคนต้องการมาร่วมประมูลเป็นจำนวนมาก แต่รัฐบาลไม่ควรจะเอามาเป็นของตัวเอง เพราะมีช่อง 9 ช่อง 11 อยู่แล้ว รวมไปถึงช่อง 3 ช่อง 7 ก็มีอยู่แล้ว ดังนั้นไม่ควรมีอีก ดังนั้นรัฐบาลไม่ควรไปดูแลในระยะยาว ไม่เช่นนั้นจะขาดทุนแน่นอน"
รัฐบาลและกรรมการจะต้องเข้าไปดูในระยะแรกมีเงินชดเชยให้ 2 เดือน เป็นเงินกี่ล้านบาท 
200 ล้านบาท